
Na temelju članka 22.a Zakona o sustavu civilne zaštite ( , Narodne novine“, br. 82/15, 118/18 
i 31/20 ) Stožer civilne zaštite Republike Hrvatske, dana 19. ožujka 2020. godine, donosi 


ODLUKU 


O graničnim prijelazima preko kojih će se odvijati 
tranzitni promet teretnih vozila preko teritorija Republike Hrvatske 


Ovom Odlukom se, radi zaštite pučanstva Republike Hrvatske od bolesti COVID-19, određuju 
granični prijelazi preko kojih će se odvijati tranzitni promet teretnih vozila preko teritorija 
Republike Hrvatske. 


Na slijedećim graničnim prijelazima dozvoljava se tranzitni promet teretnih vozila preko teritorija 
Republike Hrvatske, ukoliko ne postoji direktna veza između država u koje teretna vozila žele 
tranzitirati: 


— nagranici između Republike Hrvatske i Republike Slovenije određuju se granični prijelazi 
Bregana i Macelj; 

— na granici između Republike Hrvatske i Mađarske određuju se granični prijelazi Goričan 
i Duboševica; 

— na granici između Republike Hrvatske i Bosne i Hercegovine određuju se granični 
prijelazi Nova Sela, Stara Gradiška i Slavonski Šamac: 

— na granici između Republike Hrvatske i Republike Srbije određuje se granični prijelaz 
Bajakovo. 


Sva teretna vozila koji tranzitiraju preko teritorija Republike Hrvatske biti će čitavim putem pod 
pratnjom policijskih službenika. 


Ravnateljstvo policije odrediti će pravce kretanja, odmorišta za zaustavljanje i točenje goriva, a 
vozači teretnih vozila dužni su se pridržavati uputa policijskih službenika. 


Ova Odluka objavit će se na mrežnoj stranici Ravnateljstva civilne zaštite. 


IV. 


Ova Odluka stupa na snagu danom donošenja i primjenjuje se 30 dana. 


NAČELNIK STOŽERA 


potpredsjednik Vlade 


i ministar unutarnjih poslova 


dr.sc. Davor Božinović 

